《沧浪深隐卷为贵阳林都阃题》
明代·童轩

百战功成已白头，沧浪深处足夷犹。晚风啼鸟花连屋，春雨浮鸥水满洲。

地远不牵荣辱梦，身闲羞中利名钩。几回鼓枻烟波上，傲杀元勋十八侯。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。